Dornier Komet

Dornier Komet (liet. Kometa), „Merkur“ (liet. Merkurijus), Do C, Do D ir Do T modeliai - keleivinių ir karinių lėktuvų šeima, kurią XX a. trečiame dešimtmetyje sukūrė ir gamino Vokietijos aviacijos įmonė „Dornier“. Pirmieji šios serijos orlaiviai iš esmės buvo skraidančios valties „Dornier Delphin" sausumos versijos. Modeliai „Delphin“ ir „Komet/Merkur“ nebuvo identiški, tačiau vienoje šeimoje pritaikytos konstrukcinės naujovės ir patobulinimai dažnai buvo naudojami ir kitoje šeimoje. Visi šie modeliai buvo pilnai metaliniai vienmotoriai aukštasparniai monoplanai su sparnų ramsčiais ir fiksuota važiuokle.

Konstrukcija ir gamyba 
Į pirmasias „kometas“ (Do C III Komet I) buvo montuojami tokie pat stačiakampiai, 17 m. mojo sparnai, uodega ir net viršutinė fiuzeliažas, taip pat 185 AG (138 kW) galios BMW IIIa variklis, kaip ir į „Delphin I“. Priešingai nei „delfine“, „kometos“ apatinis fiuzeliažas ir sponsonai buvo pakeisti paprastu lakštinio metalo dugnu, prie kurio buvo tvirtinama fiksuota važiuoklė. Buvo pakeistas ir variklio tvirtinimas – „delfino“ variklis buvo montuojamas virš nosies, „kometoje“ – įprastinėje vietoje nosies priekyje. Lėktuvas vežė keturis keleivius, jį valdė vienas pilotas. 

1922 m. spalio 9 d. pirmam skrydžiui pakilo patobulinta versija Do Komet II. Šio modelio buvo pagminta beveik dvigubai daugiau, jis buvo eksportuojamas į Kolumbiją, Ispaniją, Šveicariją ir Sovietų Sąjungą.

1924 m. pristatyta Do Komet III buvo praktiškai nauja konstrukcija, paveldėjusi daug elementų iš Delphin III. Keleivių salonas buvo išplėstas, jame tipo dviem keleiviais daugiau. Lėktuvui buvo sukurti didesni, 19,6 m. mojo sparnai, montuoti virš fiuzeliažo ir montuoti ant trumpų statramsčių. Į lėktuvą buvo montuojamas galingesnis 450 AG (340 kW) galios Napier Lion variklis. Ši versija buvo eksportuota į Daniją ir Švediją, pagal licenciją Japonijoje ją gamino ir Kawasaki.1925 m. Komet III pakeitė naujas modelis Do B Merkur I. Pagrindiniai pokyčiai buvo nauja uodega ir ir ilgesnio tarpatramio sparnai. Netrukus į „merkurijų“ pradėti montuoti BMW VI varikliai, o lėktuvas pradėtas vadinti Do B Bal Merkur II. Šį pavadinimą gavo ir visos kitos tokiu būdu atnaujintos „kometos“. Šį modelį plačiai naudojo „Deutsche Luft Hansa“, vienu metu eksploatavusi apie 30 „Merkur“. Lėktuvai taip pat eksportuoti į Braziliją, Kiniją, Kolumbiją, Japoniją ir Šveicariją.
Kiek vėliau sukurti „Do C“ ir „Do D“ buvo kariniai modeliai. Pirmasis jų buvo treniruoklis, eksportuotas į Čilę ir Kolumbiją, o antrasis – hidroplanas torpednešis – bombonešis, sukurtas Jugoslavijos karališkajam laivynui. Kiek vėliau buvo pagaminta keletas sausumos greitosios medicinos pagalbos orlaivių, gavusių indeksą Do T.

Lietuvoje 
„Dornier Komet“ XX a. trečiame dešimtmetyje maršrute Berlynas-Karaliaučius-Kaunas-Velikije Luki-Maskva naudojo Vokietijos ir SSRS aviakompanija „Deruluft“. Šio tipo orlaiviai kasdien leisdavosi Kauno Aleksoto aerodrome.

Variantai 

 Do C III Komet I: Pirmoji iš „Komet“ serijos
 Do Komet II
 Do Komet III: didesnė, galingesnė keturiems – šešiems keleiviams skirta versija.
 Do B Merkur I
 Do B Bal Merkur II
Do C: karinė Komet III versija
 Do C-1: dvivietis naikintuvas.
 Do C-2A: žvalgybinis.
 Do C-3: žvalgybinis.
 Do C-4: Do-10 – gili C-1 modifikacija.

 Do D: giliai modifikuota versija, hidroplanas torpednešis, skirtas Karališkosioms Jugoslavijos oro pajėgoms
 Do T: Greitosios pagalbos versija

Operatoriai

Civiliniai 

 

 SCADTA 

 

 Deruluft 
 Dobroliot 

 

 Ad Astra Aero 

  (okupuota SSRS)

 Ukrvozdukhput 

 

 Deutsche Luft Hansa 
 Deutsche Luft-Reederei

Kariniai operatoriai 

 

 Čilės karinė oro pajėgos
 Čilės laivynas

 

 Kolumbijos karinės oro pajėgos

 

 Jugoslavijos karališkasis laivynas

Techniniai duomenys

Bibliografija 
 (EN) Cooksley, Peter (September–October 1996). „Celestial Coaches: Dornier’s Record Breaking Komet and Merkur“. Air Enthusiast (65): 20–24. ISSN 0143-5450.
 (EN) Donald, David, ed. (1997). The Encyclopedia of World Aircraft. Leicester, UK: Blitz Editions. ISBN 1-85605-375-X.
 (EN) Hooks, Mike (June 2016). „Dornier Rising“. Aeroplane. Vol. 44, no. 5. pp. 48–53. ISSN 0143-7240.
 (EN) Isaic, Vladimir (March–April 1999). „Yugoslav Naval Strike: Dornier’s Merkur Seaplane in the Military Role“. Air Enthusiast (80): 72–75. ISSN 0143-5450.
 (FR) Ledet, Michel (April 1993). „L’aéronautique naval yugoslave des années 20 à Avril 1941“ [Yugoslav Naval Aviation from the Twenties to April 1941]. Avions: Toute l’aéronautique et son histoire (in French) (2): 2–12. ISSN 1243-8650.
 (EN) Nikolic, Djordie & Ognjevic, Akeksandar M. (2021). Dornier: The Yugoslav Saga 1926–2007. Lublin, Poland: Kagero Publishing. ISBN 978-83-66673-61-8.
 (EN) Stroud, John (1966). European Transport Aircraft since 1910. London: Putnam.
 (EN) Stroud, John (January 1984). „Wings of Peace—Part 4: Dornier Komet and Merkur“. Aeroplane Monthly. Vol. 12, no. 1. pp. 34–39. ISSN 0143-7240.
 (EN) Tassell, Roy (May–June 1999). „Round-Out“. Air Enthusiast (81): 78. ISSN 0143-5450.

Išnašos 

Oro laineriai
Aukštasparniai
Monoplanai
Torpednešiai
Bombonešiai
Dornier orlaiviai
Hidroplanai
Žvalgybiniai lėktuvai